**Наредба за условията и реда за упражняване на правата на собственост**

**на община Долни чифлик в търговски дружества с общинско участие в капитала и за участието на общината в граждански дружества и за сключване на договори за съвместна дейност**

**РАЗДЕЛ I**

**ОБЩИ ПОЛОЖЕНИЯ**

Чл. 1. (1) С настоящата наредба се уреждат:

1. редът за образуване, преобразуване и прекратяване на общински публични предприятия - еднолични търговски дружества, както и упражняването правата на собственост на Общината върху дялове или акции в търговски дружества;
2. политиката за участие на Общината в публични предприятия - еднолични търговски дружества;
3. правомощията на органите за управление и контрол на общинските публични предприятия - еднолични търговски дружества;
4. задължения на представителите на Общината в публични предприятия и търговски дружества, в които Общината е съдружник, респ. акционер;
5. правилата за избор на членове на органите за управление и контрол на общинските публични предприятия - еднолични търговски дружества;
6. редът за възлагане на управление и контрол на общинските публични предприятия - еднолични търговски дружества;
7. създаване и поддържане на публичен регистър на общинските публични предприятия и търговските дружества с общинско участие в капитала.
8. Основната правна форма на търговските дружества с общинско участие в капитала е „акционерно дружество".
9. Правната форма „дружество с ограничена отговорност" е допустима за „микро", „малки" и „средни" предприятия по смисъла на Закона за счетоводството.
10. Промяна в правната форма на дружествата по ал. 2 се извършва, в случай че за период от три последователни финансови години дадено търговско дружество с общинско участие в капитала, отговаря на критериите за „голямо" предприятие по смисъла на Закона за счетоводството, в срок от една година.
11. Търговски дружества с общинско участие, създадени по реда на Търговския закон, са дружества, в които общината е внесла, като непарична вноска, имоти и вещи - частна общинска собственост или е предоставила средства за формиране на техния капитал.
12. Общината не може да участва в еднолични търговски дружества, като неограничено отговорен съдружник и отговорността и не може да надвишава размера на дяловото и участие.

Чл. 2. Общински**ят** съвет при вземане на решение за учредяване на общински публични предприятия - еднолични търговски дружества или за участие в други търговски дружества, задължително се ръководи от следните принципи:

1. защита на обществения интерес;
2. запазването на решаващ глас на общината при вземане на решения за управление на собствеността на дружеството;
3. уреждане правата и задълженията на представителите на общината в органите на управление на дружеството;
4. еднакво третиране на съдружниците и акционерите;
5. прозрачност и отчетност;
6. самостоятелност на общинските публични предприятия - еднолични търговски дружества в оперативното управление;
7. достъп на общинските публични предприятия - еднолични търговски дружества до дългово и капиталово финансиране на икономическите им дейности при пазарни условия;
8. избор на органите за управление и контрол в общинските публични предприятия - еднолични търговски дружества след провеждане на публично оповестен конкурс.

Чл. 3. Общинският съвет упражнява правото на собственост на **о**бщината в публичните предприятия и в търговските дружества с общинско участие в капитала при условията, по реда и чрез органите, посочени в тази наредба.

Чл. 4. Стопанската дейност на общинските публични предприятия - еднолични търговски дружества се извършва при равни условия с другите икономически субекти и не се допускат злоупотреба с монополно или господстващо положение, както и нелоялна конкуренция.

**РАЗДЕЛ II**

**ОБРАЗУВАНЕ, ПРЕОБРАЗУВАНЕ И ПРЕКРАТЯВАНЕ НА ОБЩИНСКИ ПУБЛИЧНИ ПРЕДПРИЯТИЯ - ЕДНОЛИЧНИ ТЪРГОВСКИ ДРУЖЕСТВА. УЧАСТИЕ В ДРУГИ ТЪРГОВСКИ ДРУЖЕСТВА**

Чл. 5. Основните принципи на общинската политика при учредяване, преобразуване и прекратяване на общинските публични предприятия - еднолични търговски дружества са:

1. ефективно управление на общинската собственост в интерес на местната общност;
2. публичност и прозрачност;
3. предоставяне на качествени публични услуги на гражданите при спазване на принципите на свободна конкуренция;
4. икономическа полза за **о**бщината;
5. увеличаване на собствените приходи в общинския бюджет.

Чл. 6. (1) Образуване, преобразуване и прекратяване на общинските публични предприятия - еднолични търговски дружества се извършва след решение на Общински**я** съвет по реда предвиден в Търговския закон.

(2) Общински съвет приема решения за учредяване и участие на Общината в други търговски дружества.

Чл. 7. (1) Имоти и вещи - частна общинска собственост, могат да се внасят в капитала на търговски дружества, в които **о**бщината е съдружник или акционер, под формата на непарична вноска с решение на Общински съвет, взето с мнозинство от две трети от общия брой на общинските съветници по реда, предвиден в Търговския закон.

1. Когато в търговското дружество, в капитала на което се внася непаричната вноска, има и частно участие, общината има блокираща квота при вземането на следните решения:
2. изменение на устава или на дружествения договор;
3. увеличаване и намаляване на капитала;
4. сключване на сделките по чл. 236, ал. 2 от Търговския закон;
5. извършване на разпоредителни сделки с имущество - предмет на непарична вноска на публичния съдружник;
6. преобразуване и прекратяване на дружеството.
7. Предоставеното имущество престава да бъде общинско и става собственост на съответното дружество.

Чл. 8. Имоти и вещи, придобити от **о**бщината при ликвидация на общинските публични предприятия - еднолични търговски дружества и търговски дружества с общинско участие в капитала, в които **о**бщината е съдружник или акционер, придобиват статут на частна общинска собственост и се управляват от кмета на **о**бщината, освен ако с решение на Общински съвет не е указано друго.

Чл. 9. (1) По решение на Общински**я** съвет, капиталът на общинските публични предприятия - еднолични търговски дружества и търговски дружества с общинско участие в капитала и техните дъщерни дружества може да се намали със стойността на имоти или вещи, които са внесени като непарична вноска в капитала им.

(2) Имотите и вещите, със стойността на които е намален капиталът на общинските публични предприятия - еднолични търговски дружества и търговски дружества с общинско участие в капитала, са общинска собственост от влизането в сила на решението по ал. 1 и се управляват от кмета на Общината, освен ако с решение на Общински съвет не е указано друго. Характерът на собствеността (публична/частна) се определя по реда на чл. 6 от Закона за общинската собственост.

**РАЗДЕЛ III**

**ПОЛИТИКА ЗА УЧАСТИЕТО НА ОБЩИНАТА В ОБЩИНСКИТЕ**

**ПУБЛИЧНИ ПРЕДПРИЯТИЯ - ЕДНОЛИЧНИ ТЪРГОВСКИ ДРУЖЕСТВА**

Чл. 10. (1) Политиката за участието на **о**бщината в публични предприятия се разработва и приема от Общински съвет по реда и условията на Закона за публичните предприятия и правилникът към него.

(2) Общински**ят** съвет актуализира Политиката за участието на общината в публичните предприятия при установяване изменение на икономическите условия или други обстоятелства, налагащи промяна в подхода на **о**бщината, като собственик в публичните предприятия.

Чл. 11. При разработването и актуализирането на Политиката за участието на **о**бщината в публичните предприятия, Общински**ят** съвет може да провежда обществени консултации.

Чл. 12. С Политиката за участието на **о**бщината в публичните предприятия се определят:

1. обосновката на собствеността на **о**бщината в публичните предприятия;
2. целите, които **о**бщината си поставя, като собственик в публичните предприятия;
3. ролята на **о**бщината в ръководството на публичните предприятия;
4. редът за изпълнение и контрол на Политиката;
5. ролята и отговорностите на всички общински органи, които упражняват права на **о**бщината или правомощия, относими към предмета на дейност на публичните предприятия.

Чл. 13. (1) В обосновката на собствеността на **о**бщината в публичните предприятия се включва:

1. информация за общинските публични предприятия;
2. причините, поради които **о**бщината участва в публичните предприятия;
3. информация за очакваното развитие на общинските публични предприятия;
4. В зависимост от избрани специфични критерии, общинските публични предприятия могат да бъдат групирани в отделни категории.

Чл. 14. Целите, които **о**бщината си поставя с участието си в общинските публични предприятия, могат да бъдат дългосрочни и средносрочни за всяко конкретно предприятие.

Чл. 15. В Политиката за участието на **о**бщината в публичните предприятия се определят общите цели с дългосрочен характер в съответствие с обосновката за общинската собственост, както и очакваните резултати.

Чл. 16. (1) Средносрочните цели могат да бъдат финансови и нефинансови.

(2) Средносрочните цели са за един бизнес цикъл от 3 до 5 години - за всяко конкретно публично предприятие. Те се одобряват от Общински**я** съвет в съответствие с одобрената Политика за участие на **о**бщината в публичните предприятия.

Чл. 17. Общински**ят** съвет приема годишен обобщен доклад за резултатите от дейността на общинските публични предприятия и го публикува на своята интернет страница в срок до 31 октомври на следващата година.

**РАЗДЕЛ IV**

**ОРГАНИ ЗА УПРАВЛЕНИЕ И КОНТРОЛ НА ОБЩИНСКИ ПУБЛИЧНИ**

**ПРЕДПРИЯТИЯ - ЕДНОЛИЧНИ ТЪРГОВСКИ ДРУЖЕСТВА И ТЪРГОВСКИ**

**ДРУЖЕСТВА, В КОИТО ОБЩИНАТА Е СЪДРУЖНИК ИЛИ АКЦИОНЕР**

Чл. 18. (1) Органите за управление и контрол на общинските публични предприятия - еднолични търговски дружества са:

1. На публично предприятие - еднолично акционерно дружество:

а) Общински съвет, като едноличен собственик на капитала;

б) Съветът на директорите при едностепенна система на управление, респ. Управителния и Надзорния съвет при двустепенна система.

1. На публично предприятие - еднолично дружество с ограничена отговорност:

а) Общински съвет, като едноличен собственик на капитала;

б) управител;

в) контрольор/и, ако това е предвидено в дружествения договор.

1. Всички членове на органите за управление и контрол се избират и назначават след провеждане на конкурс по реда на Закона за публичните предприятия.
2. Общински съвет осъществява контрол върху дейността на органите за управление и контрол на общинските публични предприятия - еднолични търговски дружества с общинско участие.

Чл. 19. (1) Органите за управление и контрол на търговските дружества, в които **о**бщината е съдружник или акционер, се формират при условията и реда на Търговския закон.

1. Общински съвет определя представител на **о**бщината в Общото събрание на търговски дружества, в които **о**бщината е съдружник или акционер.

**РАЗДЕЛ V**

**УПРАВЛЕНИЕ НА ОБЩИНСКИ ПУБЛИЧНИ ПРЕДПРИЯТИЯ -**

**ЕДНОЛИЧНИ ТЪРГОВСКИ ДРУЖЕСТВА**

Чл. 20. (1) Общински съвет, упражняващ правата на **о**бщината в публичните предприятия - еднолични дружества с ограничена отговорност, взема решения относно:

1. Приемане, изменение и допълване на учредителния акт на дружеството.
2. Образуване, преобразуване и прекратяване на дружеството.
3. Увеличаване или намаляване на капитала.
4. Приемане на анализ на стопанската дейност, годишния счетоводен отчет и баланса на дружеството; разпределя печалбата и взема решение за нейното изплащане.
5. Утвърждаване на инвестиционната програма на дружеството.
6. Избиране на управител, контрольор, определяне на възнаграждения, предсрочно прекратяване на договора за управление и контрол, освобождаване от отговорност.
7. Назначаване и освобождаване на регистрирани одитори, когато извършването на одит е задължително в предвидените от закон случаи или е взето решение за извършване на независим финансов одит.
8. Откриване или закриване на клонове.
9. Участие в други еднолични търговски дружества.
10. Придобиване или отчуждаване на недвижими имоти и вещни права върхутях.
11. Предявяване искове на дружеството срещу управителя или контрольора и назначаване представител за водене на процеси срещу тях.
12. Допълнителни парични вноски.
13. Придобиване или разпореждане с дялове и акции, собственост на дружеството в други дружества.
14. Банково кредитиране на дружеството и съответното обезпечаване чрез залог или ипотека върху дълготрайните му активи.
15. Назначаване ликвидатори при прекратяване на дружеството, както и определяне на възнагражденията им.
16. Общински съвет може да взема решения по всеки друг въпрос, отнасящ се до управлението.
17. Предложения за вземане на решения по ал. 1 до Общински съвет могат да правят Кметът на **о**бщината, общински съветници, управителите на търговските дружества.

Чл. 21. Общински съвет, упражняващ правата на **о**бщината в публичните предприятия - еднолични акционерни дружества, взема решение относно:

1. Приемане, изменение и допълване на устава на дружеството.
2. Увеличаване или намаляване капитала на дружеството.
3. Образуване, преобразуване и прекратяване на дружеството.
4. Избиране, определяне на възнаграждения и освобождаване членовете на Съвета на директорите.
5. Назначаване и освобождаване на регистрирани одитори, когато извършването на одит е задължително в предвидените от закон случаи или е взето решение за извършване на независим финансов одит.
6. Приемане на годишния счетоводен отчет, след проверка по предходнататочка.
7. Освобождаване от отговорност членовете на Съвета на директорите.
8. Издаването на акции и облигации.
9. Придобиването или отчуждаването на недвижими имоти и вещни права върху тях.
10. Участие на дружеството в други търговски или граждански дружества.
11. Банково кредитиране на дружеството и съответното обезпечаване чрез залог или ипотека върху дълготрайните му активи.
12. Назначаване ликвидатори при прекратяване на дружеството, освен в случай на несъстоятелност.
13. Общински съвет може да взема решения по всеки друг въпрос, отнасящ се до управлението.

Чл. 22. (1) Управлението на общинските публични предприятия се възлага с договор за управление и контрол. Договорът за всяко дружество се одобрява от Общински съвет, след провеждане на конкурс, при условия и по ред, предвидени в Раздел VI от настоящата Наредба. Договорът се сключва между Кмета на Общината, упълномощен за това от Общински съвет и органите за управление и контрол на общинските публични предприятия. Договорът се сключва за срок от 3 (три) до 5 (пет) години.

1. Договорът за управление и контрол, сключен с членовете на органите за управление и контрол на общински публични предприятия, които са лечебни заведения се сключва за 3 (три) години. След изтичане на тригодишния срок договорът, може да бъде подновен за нов тригодишен срок.

Чл. 23. В договора за управление и контрол се определят:

1. Правата и задълженията на страните.
2. Размерът на възнаграждението и начинът на плащането му, включително и условията и реда за неговото определяне и изменение.
3. Отговорността на страните при неизпълнение на договора.
4. Основанията за прекратяване на договора.

Чл. 24. Неразделна част от договорите, по предходния член, сключени с членовете на органите за управление и контрол на общинските публичните предприятия, е разработената от тях, за целия срок на договора, бизнес програма.

Чл. 25. В случай на предсрочно прекратяване на договор за възлагане на управлението и контрола на общинско публично предприятие с член на негов едноличен или колективен орган на управление и контрол, Общински съвет може временно, до провеждането на конкурс, но за срок не по-дълъг от 6 месеца, да избере нов член на този орган и без предхождаща избора конкурсна процедура.

Чл. 26. (1) Договорът за управление и контрол, сключен с членовете на органите за управление и контрол, се прекратява с изтичане срока на същия, както и предсрочно в следните случаи:

1. По взаимно съгласие на страните.
2. По искане на лицето с предизвестие не по-малко от 3 месеца.
3. По искане на Общински съвет с предизвестие от 1 месец.
4. При преобразуване, приватизация или прекратяване на общинско публично предприятие.
5. В случай на смърт или при поставяне под запрещение, както и при невъзможност за изпълнение на задълженията си за повече от 6 месеца.
6. При възникване на някое от обстоятелствата, обуславящо забрана или ограничение за лицето за изпълнение на съответните функции, съгласно чл. 29, ал. 2 от настоящата Наредба.
7. При други условия, посочени в договора.
8. Договорът за управление и контрол, сключен с членовете на органите за управление и контрол, може да бъде прекратен преди изтичането на срока с решение на Общински съвет, без предизвестие при:
9. Неизпълнение на икономическите показатели от бизнес програмата, неразделна част от договора.
10. Констатирано нарушение на закона, извършено при или по повод изпълнението на задълженията по договора или при нарушаване условията на настоящата Наредба.
11. Извършване на действия или бездействие на лицето, довели до влошаване на финансовите резултати на дружеството или от които са произтекли щети за него.
12. Неизпълнение на решение на Общински съвет.
13. Договорите за управление и контрол на управител или на член на колективен орган за управление и контрол на публично предприятие се прекратява предсрочно при условията на чл. 24 от Закона за публичните предприятия.

Чл. 27. (1) Общински съвет взема решение за:

1. прекратяване на общинските публични предприятия;
2. назначаване на ликвидатори, както и одобрява договорите с тях.
3. Не могат да бъдат назначавани за ликвидатори лица, които:
4. от свое или от чуждо име извършват търговски сделки.
5. са съдружници в събирателни, командитни дружества и в дружества с ограничена отговорност.
6. са лишени с присъда или с административно наказание от правото да заемат материалноотчетническа длъжност.
7. са държавни служители или работят по трудово правоотношение в държавната или общинската администрация.
8. В договора с ликвидаторите се определят:
9. Правата и задълженията на страните.
10. Размерът на възнаграждението и начинът на плащането му.
11. Отговорността на страните при неизпълнение на договора.
12. Срокът за приключване на работата.
13. След решението на Общински съвет договорите с ликвидаторите се сключват от кмета на **о**бщината.

**РАЗДЕЛ VI**

**РЕД И УСЛОВИЯ ЗА ПРОВЕЖДАНЕ НА КОНКУРС ЗА ИЗБОР НА**

**УПРАВИТЕЛИ НА ОБЩИНСКИ ПУБЛИЧНИ ПРЕДПРИЯТИЯ -**

**ЕДНОЛИЧНИ ТЪРГОВСКИ ДРУЖЕСТВА**

Чл. 28. Конкурсът за избор на управители на общинските публични предприятия се провежда на три етапа:

1. Проверка на съответствието на представените документи с предварително обявените изисквания.
2. Представяне от кандидатите на бизнес програма на общинското публичното предприятие за целия срок на договора за управление. Бизнес програмата се разработва съгласно изискванията на Закона за публичните предприятия и Правилникът към него. Бизнес програмата на общински публични предприятия, представляващи лечебния заведения се разработва и в съответствие със Закона за лечебните заведения.
3. Интервю с кандидатите.

Чл. 29. (1) Конкурсът се открива с решение на Общински съвет, което съдържа:

1. Предмета на конкурса.
2. Минимални и специфични изисквания към кандидатите.
3. Необходимите документи, мястото и срока, в който да бъдат подадени.
4. Бизнес задачата на общинското публичното предприятие за целия срок на договора за управление.
5. Критериите за оценка на бизнес програмите на кандидатите.
6. Минимални и специфични изисквания към кандидатите:
7. завършено висше образование;
8. най-малко 5 години професионален опит;
9. не е поставен под запрещение;
10. не е осъждан за умишлено престъпление от общ характер;
11. не е лишен от правото да заема съответната длъжност;
12. не е обявен в несъстоятелност, като едноличен търговец или неограничено отговорен съдружник в търговско дружество, обявено в несъстоятелност, ако са останали неудовлетворени кредитори;
13. не е бил член на управителен или контролен орган на дружество, съответно кооперация, прекратени поради несъстоятелност през последните две години преди назначаването, ако са останали неудовлетворени кредитори;
14. не е съпруг/съпруга или лице във фактическо съжителство, роднина по права линия, по съребрена линия - до четвърта степен включително, и по сватовство - до втора степен включително, на управител или член на колективен орган за управление и контрол на същото публично предприятие;
15. отговаря на други изисквания, предвидени в устава на дружеството.
16. кандидатите за управление и контрол на лечебните заведения следва да отговарят и на специалните изисквания за съответната длъжност, съгласно Закона за лечебните заведения.
17. Необходимите документи за кандидатстване са:
18. заявление;
19. автобиография;
20. нотариално заверено копие от диплома за завършено висше образование;
21. копие от документ, удостоверяващ професионалния опит (трудова, служебна или осигурителна книжка, длъжностна характеристика и др.);
22. декларация, че кандидатът не е лишен от правото да упражнява търговска дейност;
23. препоръка от последната месторабота, освен за кандидатите, които досега са заемали длъжността;
24. други документи, които се посочват по преценка на Общински съвет в решението;
25. електронно свидетелство за съдимост - прилага се по служебен път.
26. Критериите за оценка на бизнес програмите на кандидатите са:
27. степен на реална приложимост на бизнес програмата;
28. съответствие на бизнес програмата с целите на бизнес задачата на публичното предприятие;
29. съответствие на бизнес програмата с нормативната уредба.
30. С решението по ал. 1, Общинският съвет определя комисия за организиране и провеждане на конкурса и определя нейния председател. В състава на комисиите може да се включват изявени специалисти в областта на предмета на дейност на публичното предприятие.
31. В 7-дневен срок от приемане на решението на Общински съвет, Кметът публикува обява за конкурса в един местен вестник и в официалната интернет страница на Общината.

Чл. 30. (1) Комисията по чл. 29, ал. 6 за провеждане на конкурса:

1. Организира приема на документите, подготовката и провеждането на конкурса.
2. Разглежда постъпилите заявления, оценява по реда на чл. 29, ал. 5 представените от кандидатите бизнес програми за управлението, съответно контрол на дружеството и провежда интервю с кандидатите.
3. Класира участниците в конкурса и представя протокол за резултатите на Кмета на Общината.
4. Заседанията на комисията са редовни, ако присъстват две трети от нейните членове.
5. Решенията на комисията се вземат с мнозинство повече от половината от броя на присъстващите членове.
6. За заседанията на комисията се води протокол, в който се съдържат взетите решения и който се подписва от всички присъстващи на заседанието членове.
7. Преди започване на работа председателят и членовете на комисията подписват декларация за неразгласяване на обстоятелствата, станали им известни във връзка с конкурса.

Чл. 31. Заявленията за участие в конкурса, заедно с необходимите документи, се подават в запечатан непрозрачен плик, върху който се изписва името на кандидата и дружеството, за което кандидатства и се завеждат в специален регистър по реда на тяхното постъпване. За всяко постъпило заявление се издава удостоверение, в което се посочват името на подателя, датата и часът на приемането му.

Чл. 32. (1) В първия работен ден след изтичането на срока за подаване на заявленията за участие, комисията разглежда всяко постъпило заявление, като преценява дали са представени всички необходими документи и дали те удостоверяват изпълнението на минималните и специфичните изисквания, определени в решението на Общински съвет

1. До участие в конкурса не се допускат лица, които не са представили всички необходими документи или представените документи не удостоверяват изпълнението на изискванията, определени в решението на Общински съвет.
2. Комисията се произнася с решение за допускането или недопускането до участие в конкурса в тридневен срок. В тридневен срок от вземането на решението за допускане то се връчва на всички кандидати.
3. Комисията връчва на допуснатите до конкурса кандидати заедно с решението за допускане и съобщение за:
4. Мястото и срока, в който те могат да получат необходимата им информация за публичното предприятие, за което кандидатстват, като подпишат декларация за неразгласяване.
5. Мястото и срока за представяне на бизнес програмите, който не може да бъде по-кратък от 15 дни и по-дълъг от 25 дни от датата на уведомлението.
6. Кандидатите, допуснати до участие в конкурса, имат право да получат следната информация за публичното предприятие, за което кандидатстват:
7. Последния годишен счетоводен баланс за последните три години.
8. Отчета за приходите и разходите за последните три години.
9. Доклад от счетоводител.
10. Отчета за приходите и разходите за изтеклите тримесечия на текущата счетоводна година.
11. Решенията на Общински съвет, отнасящи се за дейността на публичното предприятие.
12. Когато няма подадени заявления за участие в конкурса или няма допуснати кандидати, комисията предлага да се удължи срокът за подаване на заявленията с 15 дни и **к**метът следва да публикува обява за удължаването в един местен и един централен вестник и на официалната интернет страница на общината. В случай че отново няма подадени заявления за участие или няма допуснати кандидати, Общинският съвет прекратява процедурата и взема съответното решение.

Чл. 33. (1) В първия работен ден след изтичането на срока за представяне на бизнес програмите, комисията се запознава с бизнес програмите и ги оценява в съответствие с критериите за оценка, посочени в решението на Общински съвет.

1. До интервю се допускат кандидатите, получили оценка на бизнес програмата си не по-ниска от много добър 4.50 по шестобалната система. Комисията ги уведомява писмено за датата, мястото и часа на провеждането на интервюто.
2. Оценката на интервюто с кандидата се формира по шестобалната система, като най-високата е отличен 6.00 при точност на оценката 0.25.

Чл. 34. (1) Преди провеждане на интервюто комисията формулира въпроси, които се задават на всеки кандидат.

1. По време на интервюто членовете на комисията задават на кандидатите въпросите по ал. 1 и преценяват качествата им въз основа на следните критерии: компетентност, свързана с познаване и ползване на нормативни актове; управленска компетентност; комуникативна и организационна компетентност; компетентност относно промените и управлението им; компетентност при работа с потребители на обществени услуги.
2. Оценката по ал. 2 се формира по шестобална система в изпълнение на решението на Общински съвет за критерии и за оценка на бизнес програмата на кандидата, като най-високата е отличен 6.00 при точност на оценката 0.25.

Чл. 35. (1) Окончателната оценка на всеки кандидат е средноаритметичната оценка от оценките на бизнес програмата и от проведеното интервю.

1. Класират се кандидатите, получили окончателна оценка не по-ниска от много добър 4.50.
2. В случаите, когато всички кандидати са получили оценка по-ниска от 4.50, Общинският съвет прекратява процедурата и взема решение за провеждане на нов конкурс по реда на чл. 29 от настоящата Наредба.

Чл. 36. (1) В тридневен срок от провеждането на конкурса, комисията представя на Кмета протокол за резултатите от проведения конкурс.

1. Кметът внася в Общински съвет мотивирано предложение за одобрение на управител на общинското публичното предприятие.
2. Общински съвет на първото си заседание, след провеждане на конкурса, одобрява органите на управление на общинските публични предприятия.

Чл. 37. В двуседмичен срок от приемане на решението на Общински съвет по ал. 3 на предходния член, Кметът сключва договор за възлагане на управлението на съответното общинското публично предприятие с общинско имущество.

**РАЗДЕЛ VII**

**ЗАДЪЛЖЕНИЯ НА ПРЕДСТАВИТЕЛИТЕ НА ОБЩИНАТА В**

**ПУБЛИЧНИТЕ ПРЕДПРИЯТИЯ И ТЪРГОВСКИ ДРУЖЕСТВА, В КОИТО ТЯ Е**

**СЪДРУЖНИК ИЛИ АКЦИОНЕР**

Чл. 38. (1) Общински съвет определя числеността и състава на съветите на директорите и надзорните съвети в общинските публични предприятия, както и броя на независимите членове в тях, при спазване на изискванията на Закона за публичните предприятия.

(2) Общински съвет определя с решение представителите на **о**бщината в органите на публичните предприятия и търговските дружества, в които **о**бщината е съдружник респективно акционер.

Чл. 39. Представителите по алинея 2 на предходния член вземат предварително писмено съгласие на Общински съвет при изразяване на становище по всички въпроси, включени в дневния ред.

Чл. 40. В десетдневен срок след провеждане на **о**бщите събрания на общинските публични предприятия и търговски дружества, представителите на **о**бщината представят в Общински съвет и на **кмета на общината отчет за участието си в общото събрание, протокол** от заседанието на събранието, както и всички материали получени във връзка със заседанието.

**РАЗДЕЛ VIII**

**ЗАДЪЛЖЕНИЕ НА ОРГАНИТЕ НА УПРАВЛЕНИЕ И КОНТРОЛ НА**

**ПУБЛИЧНИ ПРЕДПРИЯТИЯ - ЕДНОЛИЧНИ ТЪРГОВСКИ ДРУЖЕСТВА**

Чл. 41. (1) Публичните предприятия, отдали под наем предоставените им застроени или незастроени недвижими имоти, внасят 50 % от получения наем в общинския бюджет.

1. Недвижимите имоти по ал. 1 се отдават под наем по цени, не по-ниски от определените от Общински съвет.
2. Алинея 1 и 2 не се прилагат за юридически лица, за които основен предмет на дейност е отдаването под наем на имущество.
3. Вноските по ал. 1 се правят в десетдневен срок от всяко получаване на суми по наемния договор.
4. За просрочените вноски се дължи лихва по Закона за лихвите върху данъци, такси и други подобни държавни вземания.
5. Органите на управление и контрол на публичните предприятия в 15**-**дневен срок, след изтичане на всяко тримесечие и след приключване на финансовата година представят на **к**мета на **о**бщината и Общински съвет писмени тримесечни, съответно годишни отчети за работата си, за начислените и преведени в **о**бщина Долни чифлик 50 % наеми, за резултатите от изпълнение на бизнес програмата на дружеството, за финансовото и икономическо състояние на дружеството, за съществуващите проблеми и мерки за тяхното решаване. Отчетът съдържа и информация за изразходваните средства за реклама, за спонсорство и за дарения.
6. С Решение на Общински съвет дължимите суми по ал. 1 могат да бъдат използвани за изпълнение на утвърдената инвестиционната програма на съответното дружество.
7. Счетоводството, одита и публичното оповестяване на информацията за дейността на общинските публични предприятия се извършват по реда и при условията на Глава шеста и седма от Закона за публичните предприятия. Разпоредбите на Глава седма от Правилника за прилагане на Закона за публичните предприятия се прилагат съответно.

Чл. 42. (1) Управителите на публичните предприятия се командироват в страната и в чужбина от кмета на **о**бщината.

1. Управителят на публичното предприятие в тридневен срок след завръщането си от командировка в страната да представи на председателя на Общински съвет и на кмета на общината писмен отчет за извършената работа и направените разходи.
2. Управителят на публичното предприятие в десетдневен срок след завръщането си от командировка в чужбина да представи на председателя на Общински съвет и на **к**мета на **о**бщината писмен отчет за извършената работа и направените разходи.

**РАЗДЕЛ IX**

**УПРАВЛЕНИЕ, ПРИДОБИВАНЕ И РАЗПОРЕЖДАНЕ С ДЪЛГОТРАЙНИ**

**АКТИВИ НА ОБЩИНСКИ ПУБЛИЧНИ ПРЕДПРИЯТИЯ - ЕДНОЛИЧНИ**

**ТЪРГОВСКИ ДРУЖЕСТВА**

Чл. 43. (1) Продажбата, замяната или учредяването на вещни права върху недвижими дълготрайни активи се извършва въз основа на решение на Общински съвет.

(2) (Изм. с Решение на ОС № 364 от 30.01.2025 г.)Продажбата и учредяването на вещни права върху дълготрайни активи на публичните предприятия, с балансова стойност над 1000 лева/511,29 евро се извършва след решение на Общински съвет, при условията и реда определени в него.

Чл. 44. (1) Отдаването под наем на дълготрайни материални активи се извършва от управителя, съответно ръководните органи на публичните предприятия, след провеждане на публичен търг или публично оповестен конкурс по реда на Наредбата за реда за придобиване, управление и разпореждане с общинско имущество. Органите за управление на публичните предприятия упражняват правомощията на **к**мета по отношение на провеждането на търга или конкурса, посочени в Наредбата за реда за придобиване, управление и разпореждане с общинско имущество.

1. Отдаване под наем на дълготрайни материални активи между общинските публични предприятия може да се извършва и без търг или конкурс след решение на Общински съвет.
2. Отдаване под наем, предоставяне за ползване на дълготрайни материални активи от общински публични предприятия за нуждите на общината или организации и учреждения на бюджетна издръжка може да се извършва без търг или конкурс с решение на Общински съвет.
3. Срокът на договорите за учредяване право на ползване и за наем на тези имоти, не може да бъде по-дълъг от 10 години.

Чл. 45. (1) (Изм. с Решение на ОС № 364 от 30.01.2025 г.)Придобиване на дълготрайни материални активи на стойност над 1000 лева/511,29 евро, невключени в годишната инвестиционна програма на публичните предприятия - еднолични търговски дружества се извършва след решение на Общински съвет.

Чл. 46. Общинските публични предприятия - еднолични търговски дружества и търговските дружества с общинско участие в капитала задължително застраховат имоти или части от тях, внесени от общината като непарична вноска в капитала им, включително срещу природни бедствия и земетресения. Застрахователните вноски са за сметка на дружеството

Чл. 47. Разпоредбите на настоящия раздел не се прилагат, когато със закон или друг нормативен акт е предвиден друг специален ред.

**РАЗДЕЛ X**

**ОПРЕДЕЛЯНЕ ВЪЗНАГРАЖДЕНИЕТО НА ЧЛЕНОВЕТЕ НА ОРГАНИТЕ ЗА**

**УПРАВЛЕНИЕ И КОНТРОЛ НА ОБЩИНСКИ ПУБЛИЧНИ ПРЕДПРИЯТИЯ -**

**ЕДНОЛИЧНИ ТЪРГОВСКИ ДРУЖЕСТВА**

Чл. 48. Общинските публични предприятия се разделят на категориите „микро", „малки", „средни" и „големи" въз основа на критериите, описани в Глава втора, раздел I и раздел II от Закона за счетоводството.

Чл. 49. Възнагражденията на членовете на органите за управление и контрол на общинските публични предприятия, се определят от Общински съвет по следните показатели:

1. „микро" - 200 % от средната брутна работна заплата на публичното предприятие за съответния месец;
2. „малки" - 300 % от средната брутна работна заплата на публичното предприятие за съответния месец;
3. „средни" - 400 % от средната брутна работна заплата на публичното предприятие за съответния месец;
4. „големи" - 500 % от средната брутна работна заплата на публичното предприятие за съответния месец.

**РАЗДЕЛ XI**

**РЕГИСТЪР НА ОБЩИНСКИТЕ ПУБЛИЧНИ ПРЕДПРИЯТИЯ - ЕДНОЛИЧНИ**

**ТЪРГОВСКИ ДРУЖЕСТВА, ТЪРГОВСКИ ДРУЖЕСТВА С ОБЩИНСКО**

**УЧАСТИЕ В КАПИТАЛА И ГРАЖДАНСКИТЕ ДРУЖЕСТВАТА, В КОИТО**

**ОБЩИНАТА УЧАСТВА**

Чл. 50. (1) Регистърът на общинските публични предприятия - еднолични търговски дружества, търговските дружества с общинско участие в капитала и гражданските дружествата, в които общината участва се създава и поддържа в община Долни чифлик, звено по общинска собственост.

1. Образците на регистрите са утвърдени съгласно приложение 10 и 12 от Наредба № 8 от 17.12.2009 г. за утвърждаване на образците на актовете за общинска собственост, на досие на имот - общинска собственост, и на регистрите, предвидени в Закона за общинската собственост, и за определяне реда за съставянето, воденето и съхраняването им.

Чл. 51. В регистъра се вписват:

1. наименованието на търговското дружество (графа № 2);
2. данните за търговската регистрация на търговското дружество, в това число за преобразуването и прекратяването му (графа № 3);
3. размерът на общинското участие в капитала на търговското дружество (графа № 4);
4. лицата, които представляват общината в органите за управление и контрол на търговското дружество (графа № 5);
5. възнаграждението на лицата, които представляват общината в тези органи (графа № 6).

Чл. 52. (1) Размерът на всеки отделен лист на регистъра е във формат "А3". Регистърът съдържа общо 200 листа.

(2) За всяко търговско дружество в регистъра се отделя партида с необходимия брой двойни страници, на които се написва наименованието му.

Чл. 53. (1) **вписването в регистъра се извършва от упълномощено от кмета** длъжностно лице (длъжностни лица), което:

1. Извършва вписванията в регистъра въз основа на заверен препис от акта, удостоверяващ подлежащите на вписване обстоятелства или по данни от Общински съвет за прехвърляне на акции, или по справка от Агенция по Вписванията.
2. Дава справки и издава удостоверения за вписаните обстоятелства.
3. Длъжностното лице по ал. 1 поставя дата след всяко вписване и се подписва.
4. В регистъра не се допускат изтривания и зачертавания. Поправки се извършват по реда на вписването.
5. Регистърът за търговските дружества с общинско участие се съхранява безсрочно.

Чл. 54. (1) Общинските публични предприятия - еднолични търговски дружества, търговски дружества с общинско участие в капитала и гражданските дружествата, в които общината участва изпращат до упълномощеното от Кмета лице по ал. 1 на предходния член, преписи от издадените от тях актове, удостоверяващи обстоятелствата, подлежащи на вписване, в 3-дневен срок от издаването им.

1. Лицата по ал. 1 изпращат до Кмета и копие от документите за вписване на обстоятелствата в търговския регистър.

**РАЗДЕЛ XII**

**УЧАСТИЕ НА ОБЩИНАТА В ГРАЖДАНСКИ ДРУЖЕСТВА И**

**СКЛЮЧВАНЕ НА ДОГОВОРИ ЗА СЪВМЕСТНА ДЕЙНОСТ**

Чл. 55. (1) С договора за гражданско дружество общината съвместно с друго лице или лица обединяват усилията си за организиранеиосъществяваненасъвместна стопанска дейност за постигане на една обща цел.

1. Инициативата за създаване на гражданско дружество може да бъде на **к**мета на общината, Общинският съвет, или заинтересовано лице.

Чл. 56. (1) Предложение за учредяване на гражданско дружество с общината може да бъде отправено от заинтересованите лица до **к**мета на общината или до Общински съвет.

1. Предложението на заинтересованите лица съдържа:
2. обосновка за целесъобразността на учредяване на гражданското дружество;
3. изложение на инвестиционните намерения;
4. описание на непаричната вноска, в случай че лицето би желало да участва с такава, както и стойността и;
5. друга информация.
6. Предложението, направено от заинтересованото лице, не носи никакви специални права или привилегии при избора на частен партньор.

Чл. 57. (1) Общинският съвет взема решение за образуване на гражданско дружество, лицата, участващи в гражданското дружество, или в договора за съвместна дейност, както и за прекратяване участието на общината в граждански дружества, или договори за съвместна стопанска дейност.

1. Решението за участие в дружеството съдържа:
2. лицето/лицата, участващи в гражданското дружество или в договора за съвместна дейност;
3. наименованието, под което ще бъде осъществявана съвместната дейност;
4. седалището и адреса на управление на дружеството;
5. стопанската цел, за която се обединява дейността;
6. срока, за който се образува дружеството, или се сключва договора за съвместна дейност;
7. условията на договора, правата и задълженията на страните, които не са определени или са определени в граници с решението за откриване на процедурата за определяне на частен партньор, в съответствие с офертата на участника, определен за частен партньор, съответно с предложенията при договарянето - при процедура на договаряне с обявление;
8. размера на паричните вноски, които съдружниците следва да направят, ако са предвидени такива;
9. описание на недвижимите имоти и движимите вещи, които съдружниците трябва да внесат, ако са предвидени такива, както и посочване на тяхната стойност, определена от лицензиран оценител;
10. участието на общината в управлението на дружеството;
11. други условия, определени от нормативен акт или спецификата на стопанската дейност.
12. Неразделна част от решението е и приетият договор за създаване на гражданско дружество или договор за съвместна дейност. В дружествения договор се определят случаите, в които решенията относно дейностите на дружеството се вземат от Общински съвет.
13. Договорът за гражданско дружество, или съвместна дейност се сключва от Кмета на Общината, след съответното решение на Общински съвет.
14. Общината може да участва в граждански дружества със свободни имоти и вещи или вещни права върху имоти, частна общинска собственост, след решение на Общински съвет, прието с мнозинство от две трети от общия брой на общинските съветници.

Чл. 58. (1) С решението за образуване на гражданско дружество или за сключване на договор за съвместна дейност, Общинският съвет определя лице, което ще представлява общината в качеството и на съдружник.

1. Лицето по предходната алинея взема предварително писмено съгласие на Общински съвет при изразяване на становище и гласуване по въпросите относно:
2. изменение или допълнение на договора за създаване на дружеството;
3. избор на управител на дружеството;
4. предявяване искове на дружеството срещу управителя и назначаване на представител за водене на процес срещу него.
5. В решението за създаване на гражданско дружество могат да бъдат посочени и други случаи, в които представителят на общината трябва да вземе предварителното съгласие на Общински съвет.

Чл. 59. Въпросите относно органите на дружеството, включително условията и реда за формирането им и за техните правомощия се уреждат в дружествения договор.

Чл. 60. Относно неуредените в този раздел или в дружествения договор въпроси се прилагат разпоредбите на Закона за задълженията и договорите, Закона за концесиите, Закона за общинската собственост и законодателството на Република България, уреждащо тази материя.

ДОПЪЛНИТЕЛНИ РАЗПОРЕДБИ

§ 1. По смисъла на тази Наредба:

1. „Публични предприятия" са:

а) търговските дружества с над 50 на сто общинско участие в капитала или в които Общината по друг начин упражнява доминиращо влияние;

б) дъщерните дружества на търговските дружества по т. 1, ако чрез тях Общината контролира повече от 50 на сто от дяловете/акциите с право на глас или по друг начин упражнява доминиращо влияние.

1. „Членове на органи за управление и контрол" са членовете на надзорните съвети и управителните съвети в акционерните дружества с двустепенна структура, членовете на съветите на директорите в акционерните дружества с едностепенна структура, управителите и контрольорите в дружествата с ограничена отговорност и членовете на управителните съвети и изпълнителните директори в държавните предприятия, образувани със закон.
2. „Доминиращо влияние" се предполага в случаите, в които **о**бщината пряко или непряко притежава повече от 50 на сто от записания капитал на предприятието, контролира мнозинството от гласовете, свързани с акциите/дяловете, емитирани от предприятието, или може да назначи повече от половината от членовете на управителния или надзорния орган на предприятието.
3. „Обществени услуги" са образователни, здравни, водоснабдителни, канализационни, топлоснабдителни, електроснабдителни, газоснабдителни, телекомуникационни, пощенски или други подобни услуги, предоставени за задоволяване на обществени потребности.
4. „Финансови цели" са цели на публичното предприятие, свързани с финансовата му дейност, включително рентабилност, структура на капитала, оборот, печалба и дивиденти и др.
5. „Нефинансови цели" са цели на публичното предприятие, които произтичат от общата стратегическа цел, определена за публичното предприятие, и от нормативни актове и документи за планиране на политиката и са свързани с осъществяване на функциите, определени за публичното предприятие.
6. „Политиката за участието на общината в публичните предприятия" е рамков документ, който има за цел да определи общите цели и приоритетите, които **о**бщината си поставя, като собственик в публичните предприятия.

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 1. Тази Наредба се приема на основание чл. 21, ал. 2 от Закона за местното самоуправление и местната администрация”, във връзка с чл. 51а, ал. 4, чл. 54а от Закона за общинската собственост, чл. 3 от Закона за публичните предприятия и Правилник**а** към него.

§ 2. Наредбата отменя Наредба за условията и реда за упражняване правата на собственост върху частта на община Долни чифлик от капитала на търговските дружества, приета с Решение на Общинския съвет – Долни чифлик № 144 от 29.06.2004 г.

§ 3. Наредбата е приета с Решение на Общинския съвет – Долни чифлик № 47 от 28.12.2023 г. и влиза в сила от 29.01.2024 г.

§ 4. Настоящата наредба е изменена и допълнена с Решение на Общинския съвет - Долни чифлик № 364 от 30.01.2025 г., и влиза в сила от датата на въвеждане на еврото в Република България.